Document ID: /roh_data/filtered/fineweb-2-filterrobots_roh.jsonl.gz/32552

Betg la SRG, mabain l'Uffizi federal da communicaziun saja creditur da las taxas da recepziun per radio e televisiun. La SRG na saja betg pertutgada directamain e na possia uschia er betg vegnir integrada en il process sco partida, han precisà ils derschaders a Losanna. Sch'ina persuna pretendia enavos la taglia sin la plivalur stoppia ella sa drizzar al BAKOM u a la Billag e betg a la SRG.
Betg suttamess a la taglia
L'avrigl 2015 aveva il Tribunal federal decidì che las taxas da recepziun per radio e televisiun na sajan betg suttamessas a la taglia sin plivalur. Pliras persunas avevan perquai pretendì in'indemnisaziun da questa taglia pajada da memia.
RR novitads 17:00